RS วอลุ่มแน่น-บวกแรง3% นิวไฮในรอบ 4 เดือน โบรกฯแนะซื้ออัพประมาณการกำไรปี 62 โต 22%
RS วอลุ่มแน่น-บวกแรง3% นิวไฮในรอบ 4 เดือน โบรกฯแนะซื้ออัพประมาณการกำไรปี 62 โต 22% โดย ณ เวลา 15.07 น. อยู่ที่ระดับ 18.50 บาท บวก 0.60 บาท หรือ 3.35% ด้วยมูลค่าซื้อขาย 255.14 ล้านบาท
1 มี.ค. 2562

ผู้สื่อข่ารายงานว่า บริษัท อาร์เอส จำกัด (มหาชน) หรือ RS ณ เวลา 15.07 น. อยู่ที่ระดับ 18.50 บาท บวก 0.60 บาท หรือ 3.35% ด้วยมูลค่าซื้อขาย 255.14 ล้านบาท โดยราคาหุ้นวิ่งแรงในรอบ 4 เดือน โดยนับตั้งแต่หุ้นเคยขึ้นไปทดสอบระดับ 19.50 บาท เมื่อวันที่ 10 ต.ค.61

บล.เคจีไอ ระบุว่า RS* (เป้าพื้นฐาน 25 บาท) 1) ประเมินแนวรับ 17.8 บาท และ 17.6 บาท ตามลำดับ / แนวต้าน 19 บาท (Stop loss 16.7 บาท) 2) ฝ่ายวิจัยฯปรับประมาณการกำไรปี 2562 ขึ้น +22% เป็น 772 ล้านบาท จากประเด็นการจับมือกับทางช่องไทยรัฐทีวี เพื่อขายสินค้าความงามและสุขภาพ
โดยคาดรายได้จะเพิ่มขึ้นจากช่องทางขายใหม่นี้ราว 400 ล้านบาท (จากเดิมคาดรายได้จากการขายสินค้าความงามและสุขภาพ 2.7 พันล้านบาท) ซึ่ง RS* จะจ่ายเป็นส่วนแบ่งรายได้ทำให้สามารถบริหารอัตรากำไรให้คงที่ได้ 3) คาดผลการดำเนินงานไตรมาส1/62 จะเติบโตต่อเนื่องจากไตรมาส 4/61 โดยจะเริ่มการขายสินค้าผ่านช่องทางไทยรัฐทีวีเดือน มี.ค.นี้